Taiwanserov

Taiwanserov (Capricornis swinhoei) er en småvokst monotypisk geiteantilope i slekten serovgeiter (Capricornis) som inngår i tribuset sauer og geiter (Caprini) i kvegfamilien (Bovidae). Arten er livskraftig og endemisk for de østlige fjellene på Taiwan, men man vet lite om hvor stor totalbestanden er.

Taksonomi 

En relativt nylig publisert reklassifiseringsstudie av goraler og serovgeiter bekrefter definitivt at taiwanserov er en selvstendig art, men tidligere ble den ofte regnet som en underart av japanserov (C. crispus). Mori, Nerva & Lovari (2019) hevder også at rødserov (C. rubidus) og taiwanserov er søsterarter og trolig etterkommere av ei eldre slektslinje på fastlandet.

Biologi 
Taiwanserov ligner mer på goraler enn hva andre serovgeiter gjør, men arten gjenkjennes på sine karakteristiske preorbitale duftkjertler. Arten har lite kjønnspreg, så det kan være vanskelig å se forskjell på kjønnene. Bukker og geiter lar seg lettest skille gjennom forskjeller i genitalia og på bukkenes typisk mer slitte hornspisser.

Taiwanserov er den minste av alle serovgeitene og har en kroppslengde på cirka  og en skulderhøyde rundt . Halen er kort og måler kun . Horna vokser i ei bakovervendt svak bue og er korte, typisk kun  lange. Arten veier cirka .

Pelsen er ganske kort og nærmest litt krøllet, og fargen er brun eller gråbrun til rødbrun, med tydelig mørkere underside og ekstremiteter. Arten mangler imidlertid man. Snutepartiet under snuten, hele underkjeven og strupen til litt ned på halen er lysere gråhvit til blekbrun i fargen. Ørene har lys innside og er ganske lange, oppreiste og forholdsvis spisse. Begge kjønn bærer horn.

Taiwanserov er endemisk for de østlige fjellene på Taiwan, ei fjellrekke som strekker seg i nesten hele øyas lengde. Habitatet består av bratte fjellskråninger og klippeplatåer, typisk i høyder omkring , inkludert de steile områdene like under Yushan, Taiwans høyeste fjelltopp. Imidlertid okkuperer de fleste populasjonene i dag regioner som ligger høyere enn , fordi lavere høyder som oftest er okkupert av mennesker.

Inndeling 
Inndelingen følger Mori, Nerva & Lovari (2019), men det knytter usikkerhet til noen varianter.

 Artiodactyla, klovdyr
 Bovidae, kvegfamilien
 Antilopinae, (antiloper, gaseller og deres nærmeste slektninger)
 Caprini, sauer og geiter
 Capricornis, serovgeiter
 C. crispus, japanserov
 C. sumatraensis, sumatraserov (fastlandsserov)
 C. swinhoei, taiwanserov
 C. rubidus, rødserov

Referanser

Eksterne lenker 
 

Sauer og geiter